กรมบัญชีกลางเปิดระบบ e-catalogลดงบจัดซื้อ
กรมบัญชีกลางเปิดระบบ e-catalog ให้ผู้ค้ากับภาครัฐบันทึกสินค้าอีก 19 ชนิด สำหรับการจัดหาโดยวิธี e-market ในอนาคต ได้ตั้งแต่บัดนี้เป็นต้นไป
7 เม.ย. 2560

กรมบัญชีกลางเปิดระบบ e-catalog ให้ผู้ค้ากับภาครัฐบันทึกสินค้าอีก 19 ชนิด สำหรับการจัดหาโดยวิธี e-market ในอนาคต ได้ตั้งแต่บัดนี้เป็นต้นไปน.ส.อรนุช ไวนุสิทธิ์ ที่ปรึกษาด้านพัฒนาระบบการเงินการคลัง กรมบัญชีกลาง เปิดเผยว่า กรมบัญชีกลางได้เปิดระบบ e-catalog ให้ผู้ค้ากับภาครัฐเพิ่มรายการสินค้าอีก 19 ชนิด สำหรับการจัดหาโดยวิธี e-market ในอนาคต ได้แก่ 1.ตู้เก็บเอกสาร 2.ตู้ล็อกเกอร์ 3.ฉากกั้น (Partition) 4.เครื่องปรับอากาศ 5. เครื่องพิมพ์ (Printer) 6.เครื่องสแกนเนอร์ 7..โทรทัศน์ 8.เครื่องคอมพิวเตอร์ตั้งโต๊ะส่วนบุคคล 9.เครื่องคอมพิวเตอร์โน้ตบุ๊ค 10.เครื่องสำรองไฟฟ้า (UPS)  สำหรับรายการที่ 11. เครื่องมัลติมีเดียโปรเจคเตอร์ 12.เครื่องถ่ายเอกสาร 13.เครื่องโทรสาร 14. โทรศัพท์สำนักงาน 15.เครื่องคิดเลข 16.เครื่องเย็บกระดาษ 17.ลวดเย็บกระดาษ 18.ชุดเข้าเล่ม และ 19.คลิปดำหนีบกระดาษ ทั้งนี้ ผู้ค้ากับภาครัฐที่จำหน่ายสินค้าทั้ง 19 ชนิดข้างต้น ต้องนำข้อมูลคุณลักษณะสินค้า (specification) มาลงในระบบ e-catalog ได้ตั้งแต่บัดนี้เป็นต้นไป ทั้งนี้ หากผู้ค้ากับภาครัฐรายใดไม่มีข้อมูลสินค้าในระบบก็จะไม่สามารถขายสินค้ากับภาครัฐได้น.ส.อรนุช กล่าวว่า ที่ผ่านมากรมบัญชีกลางได้เปิดให้จัดซื้อจัดจ้างด้วยวิธี e-market ไปแล้ว 9 ชนิด ได้แก่ 1.กระดาษถ่ายเอกสาร 2.ผงหมึก/ตลับผงหมึก (Toner) 3.แฟ้มเอกสาร 4.เทปกาว 5.ซองเอกสาร 6.ยารักษาภาวะต่อมลูกหมากโต 7.ยาป้องกันและรักษาภาวะขาดแคลเซียม 8.โต๊ะสำนักงาน และ 9.เก้าอี้สำนักงาน  ซึ่งการจัดซื้อจัดจ้างด้วยวิธี e-market ตั้งแต่เดือนก.พ. 2558 – ธ.ค. 2559 สามารถประหยัดงบประมาณได้ 70 ล้านบาท หรือคิดเป็น 19.21% ทั้งนี้ หากผู้ค้ากับภาครัฐที่จำหน่ายสินค้าทั้ง 28 ชนิด และสนใจที่จะจำหน่ายสินค้ากับภาครัฐสามารถศึกษาข้อมูลเพิ่มเติมได้โดยการดาวน์โหลดคู่มือ e-catalog สำหรับผู้ค้ากับภาครัฐได้ที่ www.gprocurement.go.th หัวข้อ “ดาวน์โหลดแนะนำ /แนวทางการปฏิบัติงาน e-GP ระยะที่ 3/ คู่มือปฏิบัติงานสำหรับผู้ค้ากับภาครัฐ